google/wiki40b huggingface dataset:
Sandnes klarinettkor

Sandnes Klarinettkor ble startet av Halvor Lunde i 1986 som en forlengelse av hans ensembleprosjekter. Lunde har vært korets musikalske leder og inspirator i over tjue år. De aller fleste elevene har vært eller er hans elever. 
Sandnes musikk- og kulturskole er korets base. Gjennom de siste tjue årene har koret utviklet seg til å bli et respektert ensemble og ett av de største av sitt slag i Europa. 
Basis i Lundes arbeid gjennom mange år er at de yngste klarinettistene skal være i en trygg atmosfære. Selve fundamentet i Lundes metodikk er at alle barna blir respektert for den de er uansett hvilket nivå de til enhver tid innehar. Dette resulterer også i at når elevene blir eldre, utøver de den samme trygghetsforståelse overfor de yngste i klarinettkoret. 
Klarinettkorets ambisjon er å utvide repertoaret og samarbeide med anerkjente komponister og solister. Resultatet er en rekke nye bestillingsverk, arrangementer og turnévirksomhet, som igjen har vært med på å øke spennvidden i klarinettkorets repertoar og aktivitet. 
Klarinettkoret har årlig et større konsertprosjekt, og koret har kun tre til fire samlinger i året. Gjennom årenes har det samarbeidet med en rekke anerkjente solister på forskjellige instrumenter. I 2002 hadde klarinettkoret en konsertreise til Kristiansand og Oslo, hvor blant annet NRK gjorde opptak av konserten i Kulturkirken Jakob. 
Klarinettkoret har vært heldig å kunne dra veksler på viktige samarbeidspartnere, deriblant instrumentfabrikken Buffet Crampon, Total, Gaz de France, Sandnes kommune og Ivar Skei musikkhandel. 
Windyvision ble spilt inn og utgitt høsten 2006. Cyrille Mercadier og Laurent Ben Slimane er solister på denne CD-innspillingen.
Waigaoqiao kullkraftverk

Waigaoqiao kullkraftverk er et kullkraftverk i Shanghai i det østlige Kina. Kraftverket er Kinas delt største varmekraftverk med en installert kapasitet på 5.000 MW, fordelt på blant annet 900 MW-blokker. Årsproduksjonen er 11,4 TWh. Brenseltypen er kull.
Andre utbyggingstrinn startet i 2001, og innebar installering av Kinas første 900 MW-enheter. Noen år senere startet tredje utbyggingstrinn som brakte effekten opp i 5.000 MW totalt. Dette er dermed verdens største kullkraftverk målt etter installert effekt.
To av blokkene her er såkalt superkritiske, det vil si at forbrenningen foregår under meget høy temperatur og trykk, slik at effektiviteten i anlegget øker og den relative forurensingen reduseres.
Christine Lambrecht

Liv og virke

Lambrecht tok abitur i 1984 ved Albertus-Magnus-Schule i Viernheim, Kreis Bergstraße i Hessen. Hun studerte jus ved universitetene i Mannheim og Mainz, og tok i 1992 den første juridiske statseksamen. Hun arbeidet som referendar ved Landgericht Darmstadt og tok tilleggsutdannelse i Speyer. Hun avla i 1995 andre juridiske statseksamen.
Lambrecht ble valgt som medlem av Forbundsdagen fra Kreis Bergstrasse første gang i 1998, og ble gjenvalgt i 2002, 2009, 2013 og 2017. Hun ble i 2017 valgt som stedfortredende leder av SPDs fraksjon i Forbundsdagen, ansvarlig for finans, budsjett og euro. I mars 2018 ble hun tilsatt som parlamentarisk statssekretær i Tysklands finansdepartement.
Bass Improvisations Volume 4

Bass Improvisations Volume 4 er et musikkalbum med Ole Amund Gjersvik, utgitt utgitt på Acoustic Records i 2014.  
Medvirkende er Ole Amund Gjersvik på kontrabass.  
Musikken er improvisert, komponert og produsert av Ole Amund Gjersvik.
Long Range Desert Group

Long Range Desert Group (LRDG) var en militær enhet i den britiske hæren som drev med rekognosering, etterretning for de allierte styrkene under den andre verdenskrig. Opprinnelig ble denne enheten kalt Long Range Patrol (LRP), og den ble opprettet i Egypt i juni 1940 av major Ralph A. Bagnold, og handlet under ledelse av general Archibald Wavell. Bagnold ble også assistert av kaptein Patrick Clayton og kaptein William Shaw.
I begynnelsen bestod denne enheten av noen få soldater hovedsakelig fra New Zealand, men de fikk snart selskap av rhodesiske og britiske frivillige, ble hvorpå nye lignende enheter ble dannet og navnet ble endret til langt bedre kjente Long Range Desert Group (LRDG). LRDG hadde aldri mer enn 350 deltakere. De fleste av disse var frivillige som hadde meldt seg til frivillig tjeneste ved utbruddet av krigen.
LRDG ble dannet spesielt for å utføre dyp gjennomtrenging, skjult rekognosering bak italienske og tyske linjer, og enkelte ganger var de involvert i kamp-operasjoner. LRDG var eksperter når det gjaldt navigasjon i den egyptiske ørkenen, og ble derfor ofte tildelt oppgaven med å veilede andre militære enheter, inkludert Special Air Service og hemmelige agenter og spioner, gjennom ørkenen.
LRDGs operasjonsområde mellom 1940–1943 var ørkenen i Egypt og Libya, som strekker seg ca 1500 km sør fra Middelhavet til Tibesti og Jebel Uweinat-fjellene, og rundt 1900 km fra Nildalen i øst til fjellene i Tunisia og Algerie i vest. Asfalterte veier var ikke-eksisterende, og kun små spor og stier krysset ørkenen. På dagtid kunne temperaturen komme opp i 60 °C, og om natten sank den under frysepunktet. De eneste vannkildene i området var i en del små oaser, som også er de få stedene hvor det er noe vegetasjonen som vokser. De første patruljene begynte under den italienske invasjonen av Egypt. De angrep drivstoff-depoter, fly og flere italienske konvoier som fraktet forsyninger til Kufra sør i Egypt. Italienernes svar på disse sabotasjeaksjonene var å redusere sine styrker ved frontlinjen og isteden øke antallet soldater i garnisonene  fra 2900 mann i september til 5500 mann i november 1940.
Da aksemaktene i Tunisia overgav seg den 13. mai 1943, fikk LRDG nye oppgaver og flyttet den operative driften til det østlige delen av Middelhavet der de gjennomførte forskjellige oppdrag på de greske øyene, i Italia og på Balkan.
Da krigen var over i Europa skrev lederne av LRDG en forespørsel til det britiske krigsministeriet om enheten kunne overføres til Det fjerne østen for å gjennomføre operasjoner mot Japan. Forespørselen ble avvist, og LRDG ble oppløst i august 1945.
Komagfjorden (Hammerfest)

Komagfjorden er en fjord på Sørøya i Hammerfest kommune i Finnmark. Fjorden er 1,5 kilometer lang, og går fra innløpet mellom Gåshopen og Komagfjordneset nordover til Komagfjordbotn.
Største dybde i fjorden er 33 meter. Det er ingen bosetning ved fjorden.
Egil Vindorum

Utmerkelser

Vindorum er innehaver av en rekke ordener og utmerkelser. Som kansellisjef bærer som embetstegn Vindorum St. Olavs Ordens kommandørkors i sølv, i ordensbånd om halsen. Han er kommandør av Den Kongelige Norske Fortjenstorden og er innehaver av Kongehusets 100-årsmedalje og Kong Olav Vs 100-årsmedalje. Vindorum er kommandør av Portugals Fortjenstorden, av Spanias Sivile fortjenstorden, av Bulgarias Fortjenstorden og av Brasils Fortjenstorden, samt er innehaver av det østerrikske Ærestegnet for fortjenester.
Acid3

Acid3-testen er en omfattende teknologisk utfordring utarbeidet av The Web Standards Project for samtlige nettlesere på markedet, hvis mål er å avdekke svakheter i de respektive nettlesernes kode. Testen tar utgangspunkt i de åpne og anbefalte standardene fra W3C, med den hensikt å heve kvaliteten på dagens nettlesere og gjøre det enklere å utvikle nettsider på kryss av plattformer uten å måtte ty til nettleserspesifikk kode for å oppnå identiske resultater. Acid3-testen (2008) er den tredje i serien og kom etter Acid2 (2005). De ulike nettleserne får en poengsum etter hvor mange tester de klarte. Ved resultatet 100/100 vises bildet riktig. 26. mars lakk norske Opera Software ut informasjon og et bilde av en intern versjon som fikk 100/100. Senere samme dag kom den første versjonen av WebKit for Mac OS X som passerte testen med 100/100. Noen få dager senere kunne også Windows-brukere oppnå 100/100. Resultatene kan variere mye avhengig av hvilket operativsystem som brukes, hvilken versjon av nettleseren som brukes og hvilke innstillinger operativsystemet/nettleseren har.
Og solen går sin gang

Handling

«Og solen går sin gang» handler om den amerikanske journalisten Jacob Barnes (ofte kalt bare Jake) og den engelske overklassejenten Lady Brett Ashley som møter hverandre i Paris på begynnelsen av 1920-tallet og utvikler et umulig forhold. Begge to tilhører en krets, deriblant mange journalister og kunstnere, som lever et omflakkende liv med mye glede og lite sorg rundt byens mange kafeer. Men under alt dette ligger desperasjon etter første verdenskrig, der mange av dem mistet sin ungdomstid på grunn av den dumme krigen. Etter hver flytter historien seg nedover Frankrikes landskap og inn i Spanias landskap og byen Pamplona der Jake og hans "ufrivillige" venn Robert Cohn befinner seg da Paris begynte å bli for kjedelig. Senere kommer flere bekjente til byen under San Fermin-festivalen, deriblant Brett Ashley.

Tolkning

«Og solen går sin gang» er en av to romaner som Ernest Hemingway skrev om «Den tapte generasjon». Her skildrer han hvordan tiden etter ble, noe som viste seg å være helt annerledes enn det som var spådd før første verdenskrig: Et liv med glede og harmoni der den krigen som de kjempet skulle være den siste krig som avsluttet alle fremtidige kriger til evig tid. Men virkelighet viste at det oppsto en deperasjon der mange levde ekstremt fattig i tillegg til å slitte med sine fysiske og psykiske skader og lideleser. De få heldigste hadde jobb og alkoholen ble en god venn for mange. Dette ble «Den tapte generasjon» sin skjebne.

Romanens betydning

Romanen «Og solen går sin gang» har i ettertiden fått betydning på mange felt. Romanen fornyet bl.a. det engelske språket med «Hemingway-stilen» og skapte en ny interesse for amerikanske litteratur. Siden Mark Twains dager, hadde mange betegnet amerikanske litteratur som uinteressant. «Hemingway-stilen» førte til at en nye inspirasjonskilde for mange etablerte og senere ny forfattere, deriblant for den tyske forfatteren Erich Maria Remarque. I Norge er det forfatteren og journalisten Gunnar Larsen som har vært mest kjent som «den norske Hemingway», men forfatterne Ari Behn, Jo Nesbø og Per Petterson har også latt seg påvirke av denne stilen. Romanen fikk også betydning for å formidle og dokumentere «Den tapte generasjon» skjebne slik at det førte til at mange så på dette med nye øyne. Sammen med Erich Maria Remarques romaner «Tider som fulgte» og «Tre kamerater», er romanen en av de viktigste skildringene av de harde 1920-årene sett fra øyevitner. Den spanske byen Pamplona har dessuten mye å takke Hemingway for, blant annet fordi han gjorde byen og San Fermin-festivalen kjent for mange rundt om i verden. Hvert år kommer det mange til, der mange av dem har lest «Og solen går sin gang», for å utfordre skjebnen eller oppleve festivalens magi.

I Norge

I Norge er ble romanen første gang utgitt i 1929 på Gyldendal Norsk Forlag i Gunnar Larsens oversettelse og var en del av serien Gyldendals moderne romanserie (ofte kjent under navnet Den gule serie) som forfatteren Sigurd Hoel var redaktør for. Norge var det første landet i verden som oversatte Hemingeway til et annet språk med oversettelsen av Og solen går sin gang.
Katsuyoshi Kuwahara

Japans herrelandslag

Katsuyoshi Kuwahara spilte 2 landskamper for Japans herrelandslag.
X Rockeklubb

X Rockeklubb (XRK) er en organisasjon som jobber for å fremme det lokale musikkmiljøet i Bodø, med nær tilknytting til Kulturhuset Gimle og Hovedscenen Sinus. Det vil i hovedsak si å arrangere konserter der lokale band får spille. Klubben har vært drevet for og av ungdom siden 1997, og ble initiert av Bjørn Jervås. X Rockeklubb har de siste årene vært en viktig brikke for lokale band i Bodø og omegn. Av artister som har gjort noen av sine første opptredener på arrangementer i regi av klubben kan blant andre Kråkesølv, Magnus Eliassen, Cold Mailman, Manna og Laura nevnes. Klubben er en av Norges mest aktive rockeklubber dersom man ser på antall konserter i løpet av et år.
EMate 300

eMate 300 var en PDA designet, produsert og solgt av Apple Computer. PDA-en ble solgt til skoler og var en lavpris laptop, som brukte Newton operativsystem. eMate ble lansert 7. mars 1997 og kostet 799 amerikanske dollar. Produksjonen ble lagt ned sammen med de andre Apple Newton-produktene 27. februar 1998.
Antti Aalto (skihopper)

Karriere

Han debuterte i verdenscupen i skihopping den 31. januar 2016 i Sapporo under 2015/16-sesongen.
Under Ski-VM 2017 på hjemmebane i Lahtis endte Aalto på 38.-plass i normalbakkerennet, mens han fire dager senere vant kvalifiseringen til storbakkerennet.
Samlet ildgiving

Samlet ildigving (på engelsk volley) er en militær taktikk der alle soldatene i en avdeling fyrer av sine våpen samtidig på kommando. Dette blir brukt for å motvirke våpen som har lav presisjon, lav skuddrate, begrenset rekkevidde eller for å gi sjokkeffekt.

Tidlig krigføring

Samlet ildgiving skriver seg tilbake til begynnelsen av utviklingen av skytevåpen. Selv om man i dag stort sett bruker uttrykket om skytevåpen der drivmidlet er krutt, ble teknikken bak også benyttet for mer promitive avstandsvåpen. Romerske legionærer kastet sine pila (kastespyd) i en skur mot fienden for at sjokkeffekten skulle bryte opp et stormangrep. Det var en vanlig taktikk for langbueskyttere, og ble flittig brukt i Hundreårskrigen, for eksempel under slaget ved Agincourt i 1415. Da musketten kom i alminnelig militær bruk på slutten av middelalderen, ble samlet ildgiving også tatt i brukt for denne typen våpen.

Muskettens inntog

Samlet ildgiving ble viktigere da musketten ble mer dominerende på slagmarken på 1700- og 1800-tallet. En glattboret muskett er lite presis på hold ut over 50 meter, og de militære musketter mangler siktemidler. For å øke effekten og motvike den laver rekkevidden, skjøt hele avdelingen på likt slik at i alle fall noen av skuddene traff. Soldatene sto oppstilt på linjer, og ordren var å rette våpenet mot fienden for så å trekke av på kommando. Den britiske hæren delt ofte avdelingene i to eller tre geledd som byttet på å skyte. Den fremste rekken skjøt først og knelte ned mens andre fyrte av og knelte og deretter den tredje. Den første rekken ladet i mellomtiden, og var klar til å avfyre en ny salve. Slik bruk av samlet ildgiving krever nøye trening av soldatene. Mange hærer med allmenn verneplikt hadde ikke samme mulighet til å trene opp sine soldater, særlig Det østerrikske keiserdømme hadde problemer med å gjennomføre denne formen for ildgiving, og måtte oppgi forsøkene etter flere pinlige tap av egne soldater.

Innføring av repetervåpen

Med utviklingen av riflede musketter og senere med bakladere mot midten av 1800-tallet ble samlet ildgiving supplert med opplæring i presisjonsskyting og fri ildgiving for soldatene. Den lengre rekkevidden og bedre presisjonen gjorde mengden skudd mindre viktig. De nye våpnenen førte til at taktikker med soldater i tettpakkede linjer i åpent lende forsvant, slik at en skur av lite presise skudd ikke var effektivt lenger. Repetervåpen gjorde at selv små grupper av soldater kunne fyre av store mengder skudd, og rollen som ren produsent av skudd ble erstattet av maskingevær rundt begynnelsen av 1900-tallet.
Pachylomera

Utseende

Store (28-40 millimeter), litt brede og flate, blankt svarte skarabider. Hodet er bredt skovlformet med butte tenner på forkanten. Pronotum er mye bredere enn langt og betydelig bredere enn dekkvingene, sterkt tilsmalnet foran med nesten rette sider og en tann i forhjørnet. Dekkvingene har grunne lengdefurer. Oversiden er noe ujevnt, fint punktert. Beina er ganske lange og kraftige, forbeina som vanlig hos Scarabaeini med reduserte føtter (tarser), leggene med kraftige tenner på yttersiden.

Levevis

Som de fleste Scarabaeini lever disse billenes larver på kuler av møkk som foreldrene har gravd ned.

Utbredelse

Slekten er utbredt i Afrika fra Sør-Afrika i sør til Kongo i nord.
Callohispini

Utseende

En nokså stor (15-20 millimeter), avlang, halvblankt svart bladbille. De fremre to tredjedeler av dekkvingene er brungule. Hodet er lite, antennene noe kraftige og omtrent så lange som hode + pronotum. Pronotum er firkantet, noe innbuktet midt på hver side, med en dyp midtfure og en nyreformet grop på hver side av denne. Dekkvingene er nesten jevnbrede, med fine punktrader. Beina er korte og kraftige.

Levevis

Både larver og voksne lever på planter og eter fra dem.

Utbredelse

Arten lever på Madagaskar.
Liaocheng

Liaocheng (kinesisk: 聊城, pinyin: Liáochéng) også kjent som «Vannbyen», er en by på prefekturnivå i den vestligste del av provinsen Shandong i Folkerepublikken Kina. Den grenser til Jinan i sørøst, Dezhou i nordøst, Tai'an i sør, og provinsene Hebei og Henan i vest. Keiserkanalen renner gjennom prefekturet.
Området er en stor kull-region, og byen har ikke mindre enn 4 kullkraftverk, det største med en kapasitet på hele 2.640 MW.
21 21 DESIGN SIGHT

21_21 DESIGN SIGHT er et museum i Roppongi i Minato, Tokyo, Japan som åpnet i 2007. Museet, Japans første designmuseum, ble tegnet av Tadao Ando og er nå ansett å være et Tokyo sine signaturverk innen arkitektur. Det blir ledet av tre av Japans mest kjente designere – Issey Miyake, Taku Satoh og Naoto Fukasawa.
Coolidge-effekten

Coolidge-effekten er et fenomen innen biologi og psykologi som har blitt observert i nesten alle pattedyrarter hvor det har blitt testet, hvor menn (og i mindre grad kvinner) får fornyet seksuell interesse hvis de blir introdusert for nye mottakelige seksualpartnere, selv etter å ha avvist interesse av å ha sex med tidligere seksuelle partnere som også er mottakelige for sex.

Empirisk bevis

De opprinnelige eksperimentene med rotter fulgte følgende protokoll: En mannlig rotte ble satt inn i en stor, lukket boks med fire eller fem hunnrotter i brunst. Den mannlige rotten begynte umiddelbart å pare seg med alle de kvinnelige rottene om og om igjen, helt til han ble utmattet. Hunnene fortsatte kose og slikke på ham, men han responderte ikke. Da derimot en ny kvinnelig rotte ble satt inn i boksen våknet den mannlige rotten til igjen og begynte å parre seg på nytt med den nye kvinnelige rotten. Dette fenomenet er ikke avgrenset til bare vanlige brunrotter.
Coolidge-effekten skyldes en økning i dopaminnivåer og de påfølgende effektene på et dyrs limbiske systemet.
Etter utløsning opplever menneskelige hanner en refraktærperiode, hvor de blir generelt slappe og motsetter seg visse impulser. De er da midlertidig ute av stand til å ha sex med den samme kvinnen, og trenger tid for å få tilbake full seksuell funksjon. Det er imidlertid veldokumentert at refraktærperioden blir redusert eller borte dersom en ukjent og seksuelt tilgjengelig kvinne blir introdusert. Evolusjonære biologer har blitt sitert på å ha sagt at dette kan være en grunn til at menn har større sannsynlighet for å ønske sex med et større antall og større variasjon av partnere enn kvinner.
Ettersom Coolidge-effekten oftere har blitt observert hos menn (som i at menn oftere viser seksuell interesse for en ny og ukjent kvinne, enn omvendt) ønsket Lester og Gorzalka å lage en modell for å avgjøre hvorvidt Coolidge-effekten også kunne oppstå hos kvinner. I eksperimentet deres, hvor de brukte hamstere i stedet for rotter, fant de ut at Coolidge-effekten skjer i mindre grad hos kvinner.

På samtidige hermafroditter

Samtidige hermafroditter er organismer som både har mannlige og kvinnelige seksuelle organer.
En studie fra 2007 med fokus på Coolidge-effekten i samtidige hermafroditter bekreftet at Coolidge-effekten gjaldt i ferskvannssneglen stor damsnegl (Lymnaea stagnalis) . Biomphalaria glabrata, en annen samtidig hermafrodittisk ferskvannssnegle, viser ikke sex-spesifikke effekter av å få nye partnere, og det er dermed ingen Coolidge-effekt i den arten.
Fulleren

Fulleren er en form for karbon, som forekommer naturlig i naturen. Molekylene har form som en kule, ellipsoide eller sylinder. Hvert karbonatom er bundet til tre andre atomer gjennom en enkeltbinding samtidig som det bidrar med et elektron i en felles "suppe" av elektroner på samme måte som for aromatiske hydrokarboner.
Det vanligste og mest kjente fullerenet kalles Buckminsterfullerener og har kjemisk formel(C₆₀). Karbonatomene er bundet sammen i 12 femkanter og 20 sekskanter og ser ut som en fotball.
I fremtiden satser man på å benytte fullerener som byggemateriale i form av karbonnanorør.
William Vance

Bakgrunn

William Van Cutsem ble født i Anderlecht 1935. Etter militærtjenesten i årene 1955–1956 tok han et fireårig studie ved det kongelige akademiet for visual arts. Han arbeidet mesteparten av sitt liv i Frankrike, men flyttet senere til Spania.

Tegner

Som tegner tok han navnet William Vance og startet å tegne for tegneseriemagasinet Tintin i 1962. Den første serien var en rekke historier fra virkeligheten. I 1969 kom gjennombruddet med serien Bruno Brazil, skrevet av Tintin-redaktør Greg.
Fra 1971 overtok Vance serien Bob Morane. Denne serien gav trolig grunnlaget for serien Bruce J. Hawker, som Vance både skrev og tegnet. Serien har gått som tilleggserie i norske Fantomet på 2000-tallet.
Hans største suksess må likevel sies å være serien Kodenavn XIII, eller bare XIII som den heter originalt. Forfatteren Jean Van Hamme skapte denne serien, som Vance satte sin realistiske strek på. Serien har fått mye oppmerksomhet og kom som egen TV-serie høsten 2008, med blant annet Val Kilmer og Stephen Dorff i rollene.
Blant hans viktigste medarbeidere var hans hustru Petra som kolorist, hans svoger Felicísimo Coria og René Follet. Han bodde i Spania og trakk seg tilbake fra arbeidet i 2010, da de første tegn på Parkinsons sykdom meldte seg. Han døde i mai 2018 i Santander.
Polarurtemåler

Utseende

En liten til middelsstor (vingespenn 18 – 26 mm), slank, vanligvis grå-gul måler. Den kan også være blekere, nesten hvit. Vingene har spredte, mørkere skjell og fire, mer eller mindre tydelige, brunlige tverrbånd. Larven er lang og tynn, naken, rødaktig grå ved to brune lengdestriper langs ryggen.

Levevis

Arten kan finnes i skog, kratt og buskmark. Larvens næringsplante ute i naturen er ikke med sikkerhet kjent men blåbær (Vaccinium myrtillus) er en sannsynlig kandidat. De voksne målerne flyr i juni – august.

Utbredelse

Arten er holarktisk og har hovedtyngden av sin utbredelse i Nord-Amerika og det nordlige Asia. I Europa er den bare kjent fra Norge, Finland og Nordvest-Russland. Alle kjente norske funn er fra Sør-Varanger kommune.
Aust-Nedenes prosti

Aust-Nedenes prosti er et prosti i Agder og Telemark bispedømme i Den norske kirke. Prostiet ble opprettet samtidig med Vest-Nedenes prosti ved delingen av Nedenæs prosti.
Prostiet er inndelt i sogn.
Lucillella

Utseende

Middelsstore (vingespenn ca. 35 millimeter), fargerike sommerfugler. Oversiden er svart med skarpt røde og blågrønt metallskimrende felter.
De etterligner trolig giftige sommerfugler i andre grupper, men det er litt uklart hvilke.

Levevis

Disse sommerfuglene lever i tropiske regnskog langs øst-skråningen av Andesfjellene. Artene blir regnet som sjeldne.

Utbredelse

Slekten er utbredt i Colombia, Ecuador og Peru.
Xi Jinping tanker

Xi Jinping tanker om sosialisme med kinesiske særtrekk for den nye æra (kinesisk: 习近平 新 时代 中国 特色 社会主义 思想), mest kjent som «Xi Jinpings tanker», er en serie av politiske forslag og analyse av den kinesiske politiske situasjon for iverksettelsen av marxisme i dagens verden. Denne politikken ble lagt inn i grunnloven til Kinas kommunistparti (KKP) på den 19. Nasjonalkongressen avholdt i 2017.
Skriverøya

Skriverøya er ei halvøy i Iddefjorden i gamle Idd kommune i Østfold. Her finnes kulturminner fra jernalderen, den store nordiske krigen og stenhoggernes glansdager.
Arachneosomatidia

Utseende

Parmenini er ganske små, brune trebukker. Pronotum er tønneformet med en liten pigg på sidene, dekkvingene noe hvelvede og rundede.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Artene lever på Ny-Caledonia.